**PASLAUGŲ TEIKIMO SUTARTIES SPECIALIOJI DALIS**

**Akcinė bendrovė Lietuvos paštas**, pagal Lietuvos Respublikos įstatymus teisėtai įregistruota ir veikianti akcinė bendrovė, juridinio asmens kodas 121215587, PVM mokėtojo kodas LT212155811, registruotos buveinės adresas J. Jasinskio g. 16, LT-03500 Vilnius, Lietuvos Respublika, apie kurią duomenys kaupiami ir saugomi VĮ Registrų centras, atstovaujama , veikiančio (toliau – Pirkėjas), ir

**UAB „Sidabrinis voras“** pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 301843985 PVM mokėtojo kodas LT100004725610, registruotos buveinės adresas Dvaro g. 162B, LT-76197 Šiauliai, Lietuvos Respublika, duomenys apie kurią kaupiami ir saugomi VĮ Registrų centras, atstovaujama , veikiančio (toliau – Paslaugų teikėjas),

Pirkėjas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią paslaugų teikimo sutartį (toliau – Sutartis).

1. **BENDROSIOS NUOSTATOS IR SUTARTIES OBJEKTAS** 
   1. Paslaugų teikėjas įsipareigoja Sutartyje nurodytomis sąlygomis ir terminais suteikti Pirkėjui tarptautines žemės transporto paslaugas maršrutu Vilnius-Frankfurtas-Leipcigas-Vilnius, (toliau – Paslaugos), o Pirkėjas įsipareigoja sumokėti už suteiktas Paslaugas Sutartyje nurodytomis sąlygomis ir terminais*.*
   2. Ši Sutartis sudaryta pasibaigus viešajam pirkimui, kuriame ekonomiškai naudingiausias pasiūlymas išrinktas pagal kainą .
   3. Sutarties aiškinimo ir taikymo tikslais Sutarties BD 2.1 punkte yra nustatyta Sutarties dokumentų pirmenybės tvarka.
2. **PASLAUGŲ APIMTIS IR KAINA** 
   1. Pagal šią Sutartį Pirkėjui teikiamos tarptautinių žemės transporto paslaugos, aprašytos Techninėje specifikacijoje (Sutarties SD priedas Nr. 2).
   2. Sutarčiai taikomas kainos apskaičiavimo būdas – fiksuotas įkainis su peržiūra. Pirkėjas perka Paslaugas pagal poreikį Sutarties SD priede Nr.3 nurodytais įkainiais, neviršijant Sutarties SD 2.3 punkte nurodytos bendros Sutarties kainos. Sutarties SD priede Nr. 3 atskirose eilutėse nurodyti Paslaugų kiekiai gali būti keičiamas (didėti ar mažėti). Pirkėjas neįsipareigoja išpirkti preliminaraus Paslaugų kiekio ar bet kokios jo dalies.
   3. Bendra Paslaugų kaina sudaro 958.320,00 EUR (**Devyni šimtai penkiasdešimt aštuoni tūkstančiai trys šimtai dvidešimt eurų 00** ct), įskaitant PVM. Bendrą Paslaugų kainą sudaro:
      1. Paslaugų kaina 792.000,00 EUR (**Septyni šimtai devyniasdešimt du tūkstančiai eurų 00 ct**), neįskaitant PVM;
      2. Pridėtinės vertės mokestis (PVM) 21 % - 166.320,00 EUR (**Vienas šimtas šešiasdešimt šeši tūkstančiai trys šimtai dvidešimt eurų 00 ct**).

2.4. Tiekėjo kaina už vieną reisą (nurodytą Sutarties SD priede 3), perskaičiuojama be atskiro papildomo rašytinio Šalių susitarimo kiekvieną kalendorinį mėnesį, atsižvelgiant į vidutinę buvusio (už kurį mokama) kalendorinio mėnesio B7 dyzelio degalų vieno litro (toliau „kuro“) kainos pokytį[[1]](#footnote-2) lyginant su viešojo pirkimo paskelbimo mėnesį užfiksuota vidutine kaina[[2]](#footnote-3), prieinama oficialiame Orlen Lietuva, AB (<https://www.orlenlietuva.lt/> ) internetiniame puslapyje. Kuro kainos vienintelis pripažįstamas šaltinis <https://www.orlenlietuva.lt/> , Pilna nuoroda: <https://www.orlenlietuva.lt/LT/Wholesale/Puslapiai/Produktu-kainos.aspx> . Kuro už vieną litrą kainos pokytis 1 Eur centu keičia  vieno reiso kainą  0,3 procento (+0,3 proc.jei kaina pakilo 1 eur ct, -0,3 proc. jei kaina nukrito 1 eur. ct). Reiso įkainio perskaičiavimo formulė:

𝐶=S x (1+𝑡 × 0,003)

Šioje formulėje:

𝐶- perskaičiuotas vieno reiso įkainis, Eur;

S- tai Sutarties SD punkte Nr. 3  nurodytas įkainis, Eur;

𝑡[[3]](#footnote-4)– kuro kainos pokytis euro centais. Pokytis gaunams paskaičiavus skirtumą tarp  vidutinio praėjusio kalendorinio mėnesio B7 dyzelio degalų vieno litro kainos ir sutarties pasirašymo mėnesį užfiksuotos vidutinės B7 dyzelio degalų vieno litro kainos. (šaltinis: <https://www.orlenlietuva.lt/LT/Wholesale/Puslapiai/Produktu-kainos.aspx> )

0,003 – tai koeficientas, įvertinantis kuro kainos pokyčio įtaką reiso kainai.

1. **PASLAUGŲ KOKYBĖ** 
   1. Suteikiamų Paslaugų kokybė turi atitikti pridedamą Techninę specifikaciją ar kitus dokumentus, kurie numato kokybės reikalavimus Paslaugoms.
   2. Esant Pirkėjo abejonėms dėl Paslaugų kokybės pašto siuntų perdavimo - priėmimo metu, Šalys gali skirti ekspertizę. Ekspertizės sąlygos nurodomos Sutarties BD 6.8 punkte.
2. **Rėmimasis kitų ūkio subjektų pajėgumais** 
   1. Sutartis iš Paslaugų teikėjo pusės vykdoma jungtinės veiklos pagrindu*:* NE.
   2. Kai Paslaugų teikėjas Pirkimo procedūrų metu atitikčiai Pirkimo sąlygose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Paslaugų teikėjas ir ūkio subjektai, kurių pajėgumais Paslaugų teikėjas rėmėsi, prisiima solidarią atsakomybę už Sutarties įvykdymą.
   3. Paslaugų teikėjas Sutarčiai vykdyti turi teisę pasitelkti Subteikėjus tik tai Sutarties daliai, kurią nurodė Pasiūlyme. Paslaugų teikėjas Pasiūlyme nurodė Sutarties dalį, kuriai bus pasitelkiami Subteikėjai: NE.
3. **PASLAUGŲ SUTEIKIMO TERMINAI, PASLAUGŲ REZULTATO PERDAVIMO - PRIĖMIMO TVARKA** 
   1. Paslaugų teikėjas įsipareigoja suteikti Paslaugas Techninėje specifikacijoje nustatytais terminais.
   2. Paslaugų teikėjas įsipareigoja paslaugas pradėti teikti nedelsiant po Sutarties pasirašymo, bet ne vėliau, kaip per 3 dienas.
   3. Paslaugų teikimo vieta nurodyta Techninėje specifikacijoje.
   4. Paslaugų teikėjas įsipareigoja:
      1. teikdamas paslaugas, turėti techniškai tvarkingas transporto priemones paslaugoms suteikti ir užtikrinti, kad transporto priemonių vairuojančių asmenų kvalifikacija atitiktų teisės aktų reikalavimus. Asmenys, vairuojantys transporto priemonėmis, privalo vykdyti Pirkėjo reikalavimus, susijusius su Paslaugų teikėjo įsipareigojimų pagal Sutartį tinkamu vykdymu;
      2. transporto priemones iki reiso pradžios pristatyti savo sąskaita;
      3. užtikrinti tinkamą transporto priemonių techninę būklę, nenutrūkstamą, normalią ir saugią eksploataciją, aprūpinti transporto priemones degalais, sudaryti galimybę įmontuoti GPS navigacijos sistemą pagal Pirkėjo poreikį, atlikti transporto priemonių einamąjį ir kapitalinį remontą, apdrausti transporto priemones ir jų valdytojų civilinę atsakomybę, apmokėti kelių mokestį ir gauti bei apmokėti kitus privalomus leidimus paslaugoms atlikti;
      4. savo sąskaita užtikrinti operatyvų, atitinkantį Sutarties SD 5.3.8 ir 5.5.1 punktų reikalavimus, sugedusių ar dėl kitų priežasčių netinkamų eksploatuoti transporto priemonių, ar neatitinkančių Sutarties SD priedo Nr. 2 reikalavimų transporto priemonių pakeitimą kitais Sutarties SD priede Nr. 2 nustatytais reikalavimais atitinkančiais transporto priemonėmis;
      5. užtikrinti, kad Sutarties SD pagrindu teikiamos paslaugos atitiks Sutarties SD bei jos prieduose nustatytus reikalavimus;
      6. atvykus į pakrovimo vietą, paskirtam darbuotojui pateikti tarptautinį krovinių transportavimo važtaraštį (CMR), kuris surašomas 3 (trimis) egzemplioriais, vienas – Paslaugų teikėjui, vienas – Pirkėjui ir vienas – gavimo šaliai (Pirkėjo nurodytu adresu);
      7. teikiant paslaugas reise (saugiai): priimti, pakrauti, vežti ir iškrauti pagal paskirtį išsiunčiamas maršrutu „Vilnius-Frankfurtas-Leipcigas-Vilnius“ pašto siuntas, pasirašius apie jų priėmimą ir pristatymą surašytame CMR važtaraštyje, laikytis pašto vežimo reiso tvarkaraščio;
      8. transporto priemonės gedimo atveju reise savo sąskaita pakeisti sugedusią transporto priemonę ne vėliau kaip per 3 (tris) valandas Lietuvos Respublikos teritorijoje ir ne vėliau kaip per 12 (dvylika) valandų užsienio šalies teritorijoje;
      9. užtikrinti, kad teikiant paslaugas nebūtų vežami pašaliniai asmenys, kitų įmonių kroviniai, nesusiję su Sutarties vykdymu;
      10. Pirkėjui Sutarties SD 5.4.1 punkte nustatyta tvarka pranešus apie papildomą reiso poreikį, Pirkėjo nustatytu laiku organizuoti papildomą transporto priemonės reisą;
      11. nedelsdamas raštu informuoti Pirkėją apie bet kurias aplinkybes, kurios trukdo ar gali sutrukdyti Paslaugų teikėjui užbaigti paslaugų teikimą;
      12. savo sąskaita apsaugoti Pirkėją nuo bet kokių pretenzijų, nuostolių, atsirandančių dėl Paslaugų teikėjo veiksmų ar aplaidumo vykdant Sutartį, taip pat ir dėl bet kokių teisės aktų pažeidimo, neteisėto patentų, prekių ženklų, kitų intelektinės nuosavybės objektų panaudojimo ar bet kokių asmenų teisių pažeidimo;
      13. vadovautis Lietuvos Respublikos civiliniu kodeksu, Lietuvos Respublikos pašto įstatymu, Lietuvos Respublikos kelių transporto kodeksu, **Tarptautinę krovinių vežimo keliais sutarties konvencija,** Krovinių vidaus vežimo kelių transportu taisyklėmis, kitais įstatymais ir teisės aktais, griežtai laikytis Pirkėjo procedūrų ir kitų Pirkėjo patvirtintų dokumentų, reglamentuojančių Sutartyje įvardintų paslaugų teikimą;
      14. nedelsiant informuoti Pirkėją apie nenumatytas aplinkybes, galinčias sukliudyti pristatyti / paimti mūsų pašto siuntas laiku, bei neatidėliojant imtis visų priemonių kliūtims pašalinti.
      15. užtikrinti, kad vykdant Sutartį Paslaugų teikėjo darbuotojai laikytųsi Lietuvos Respublikos teisės aktais nustatytų darbuotojų saugos ir sveikatos ir priešgaisrinės saugos reikalavimų.
   5. Pirkėjas įsipareigoja:
      1. prireikus organizuoti papildomą transporto reisą išsiunčiamoms maršrutu „Vilnius-Frankfurtas-Leipcigas-Vilnius“ pašto siuntoms išsiųsti, apie tai informuojant Paslaugų teikėją telefonu ­­­­­ arba el. paštu prieš 1 (vieną) dieną iki papildomo reiso dienos;
      2. jeigu nėra išsiuntimui išsiunčiamų maršrutu „Vilnius-Frankfurtas-Leipcigas-Vilnius“ pašto siuntų, informuoti apie tai Paslaugų teikėją 1 (vieną) dieną prieš išsiuntimą iki 14:00 val., jog nėra poreikio pristatyti transporto priemonę;
      3. plombuoti transporto kėbulo duris.
   6. Pirkėjas turi teisę:
      1. jei transporto priemonės neatitinka Sutarties SD priede Nr. 2 nurodytų reikalavimų, tačiau transporto priemonės gali būti eksploatuojamos, Pirkėjas, įvertinęs neatitikimų pobūdį bei apimtį, turi teisę reikalauti ne vėliau kaip per 24 (dvidešimt keturias) valandas pakeisti jas kitomis, atitinkančiomis Sutarties SD priede Nr. 2 nurodytus reikalavimus, transporto priemonėmis.
      2. Paslaugų teikėjas, sugedus transporto priemonei reise ir nepristatęs pakeistos transporto priemonės per 5 (penkias) val. Lietuvos Respublikos teritorijoje ir per 12 (dvylika) val. užsienio teritorijoje, mokės Pirkėjui 145 Eur (vieno šimto keturiasdešimt penkių eurų) dydžio baudą ir atlygins Pirkėjui visus jo patirtus nuostolius.
   7. Paslaugų teikėjui nepašalinus transporto priemonių neatitikimų Sutarties SD 5.5.1 punkte numatytu terminu, paslaugų teikėjas moka Pirkėjui 300 Eur (trijų šimtų eurų) dydžio baudą už kiekvieną pavėluotą dieną.
   8. Atsižvelgiant į krovinio specifiką ir susijusių aplinkybių visumą, už reise pervežamų pašto siuntų krovinio ar jo dalies praradimą ir/arba sugadinimą, Paslaugų teikėjas, Pirkėjui pareikalavus, mokės Pirkėjui 8,33 SDR netesybas už kiekvieną prarastą/sugadintą kilogramą bruto svorio.
   9. Paslaugų teikėjas įsipareigoja savo sąskaita apsaugoti Pirkėją nuo bet kokių pretenzijų, nuostolių, atsirandančių dėl Paslaugų teikėjo veiksmų ar aplaidumo vykdant Sutartį, taip tat ir dėl bet kokių teisės aktų pažeidimo, neteisėto patentų, prekių ženklų, kitų intelektinės nuosavybės objektų panaudojimo ar bet kokių asmenų teisių pažeidimo.
4. **MOKĖJIMAI, PINIGINĖS PRIEVOLĖS IR SULAIKYMAI**
   1. Pirkėjas sumoka Paslaugų teikėjui už faktiškai ir laiku per praėjusį mėnesį suteiktas kokybiškas Paslaugas per 30 *(trisdešimt)* kalendorinių dienų nuo Sąskaitos gavimo dienos. Paslaugų teikėjas kartu su Sąskaita turi pateikti originalų tarptautinį krovinio transportavimo važtaraštį (CMR) su gavėjo atžyma (parašu bei antspaudu) apie krovinio gavimą ir kitus užsakyme nurodytus dokumentus, patvirtinančius tinkamą vežimo sutarties įvykdymą.
   2. Sąskaitas už faktiškai per praėjusį mėnesį suteiktas Paslaugas, Paslaugų teikėjas pateikia Pirkėjui iki einamojo mėnesio 5 (penktos) dienos. Reisas traukiamas į to mėnesio, kada jis įvykdytas, sąskaitą.
   3. *Maksimali delspinigių ir (ar) baudų suma, Paslaugų teikėjo mokėtina pagal šią Sutartį, negali viršyti  Sutarties SD 2.3 punkte nurodytos bendros Paslaugų kainos.*
5. **SUTARTIES ĮSIGALIOJIMAS IR GALIOJIMAS**

7.1. Ši Sutartis įsigalioja nuo Sutarties įvykdymo užtikrinimo Pirkėjui pateikimo dienos ir galioja 13 (trylika) mėnesių (įskaitant atsiskaitymo laikotarpį).

7.2. Jeigu likus iki šios Sutarties galiojimo termino pabaigos ne mažiau kaip 120 (šimtas dvidešimt) kalendorinių dienų nei viena iš Šalių raštu nepateikia pageidavimo nepratęsti Sutarties galiojimo, Sutartis tokiomis pat sąlygomis pratęsiama dar 12 (dvylikos) mėnesių laikotarpiui, neviršijant Sutartyje nurodytos bendros Sutarties kainos. Pratęsimo sąlyga gali būti taikoma ne daugiau nei 2 (du) kartus.

7.3. Paslaugų teikėjas turi teisę nutraukti Sutartį vienašališkai, nesikreipdamas į teismą, raštu įspėjęs apie tai Pirkėją ne vėliau kaip prieš 6 (šešis) kalendorinius mėnesius.

1. **SPECIALIOSIOS SĄLYGOS**
   1. *Šioje dalyje aptariamos kitos Šalių sutartos nuostatos, kurios nėra aptartos Sutarties BD ir (ar) Sutarties SD.*
   2. Paslaugų teikėjas ne vėliau kaip per 5 (penkias) darbo dienas nuo šios Sutarties pasirašymo dienos turi pateikti Pirkėjui 30 000 EUR (trisdešimt tūkstančių eurų) dydžio Sutarties įvykdymo užtikrinimą, galiojantį ne trumpiau negu galioja ši Sutartis (neįskaitant Sutarties pratęsimo galimybės) ir atitinkantį Sutarties BD 15 skyriuje išdėstytus reikalavimus.
   3. Paslaugų teikėjas patvirtina, kad aplinkybės, kilusios dėl koronavirusinės infekcijos (COVID-19) sukeltos nepalankios epidemiologinės situacijos nulemtų Lietuvos Respublikos arba kitų šalių kompetetingų valstybės ir (arba) savivaldybių institucijų priimtų sprendimų, kuriais taikomi ribojimai asmenų judėjimui ir (arba) ūkinei veiklai, nėra laikoma nenugalima jėga (Force Majeure) ir neatleidžia Paslaugų teikėjo nuo atsakomybės už sutarties neįvykdymą.
   4. Šalys susitarė, kad jei po sutarties sudarymo atsirastų naujos aplinkybės, kurios apribotų Paslaugų teikėjo veiklą daugiau arba kitu būdu, nei yra žinoma sutarties sudarymo metu, ir dėl to Paslaugų teikėjas negali vykdyti sutartinių prievolių, tuomet Paslaugų teikėjas galėtų būti atleidžiamas nuo civilinės atsakomybės už sutarties nevykdymą, tik Paslaugų teikėjui įrodžius, kad aplinkybės, kuriomis remiasi Paslaugų teikėjas, yra tokio masto ir tokio pobūdžio, kurio nei vienas rūpestingas ir atidus verslininkas negalėjo kontroliuoti ir numatyti sutarties sudarymo metu, ir kad Paslaugų teikėjas, veikdamas atidžiai ir rūpestingai, negalėjo užkirsti kelio šių aplinkybių ar jų pasekmių atsiradimui.
   5. Paslaugų teikėjas, negalėdamas vykdyti sutartimi prisiimtų prievolių, privalo pateikti Pirkėjui prašymą sutartyje nustatyta tvarka, įskaitant detalią informaciją, kokios nenumatytos aplinkybės konkrečiai įvyko (pvz., įmonės veikla buvo apribota, valstybės draudžia atitinkamų prekių eksportą ir kt.) ir nurodyti priežastis, patvirtinančias, kad šių sutarties vykdymo sutrikdymų Paslaugų teikėjas negalėjo protingai numatyti sutarties sudarymo metu. Paslaugų teikėjas, siekdamas būti atleistas nuo civilinės atsakomybės, privalo pateikti visą Pirkėjo prašomą ir sutartyje nurodytą informaciją, bei šią informaciją pagrindžiančius dokumentus.
   6. Bet kokios formos korupcija yra netoleruojama. Pirkėjas turi teisę vienašališkai nutraukti Sutartį, jei Paslaugų teikėjas (įskaitant bet kurį iš Paslaugų teikėjo darbuotojų, tarpininkų, subtiekėjų, atstovų ir kt.) duoda arba pasiūlo (tiesiogiai arba netiesiogiai) bet kuriam Pirkėjo darbuotojui bet kokią naudą daikto, piniginio atlygio, komisinių, paslaugų arba kitos materialios ar nematerialios naudos forma kaip paskatą arba apdovanojimą už bet kurio su šia Sutartimi susijusio veiksmo atlikimą arba susilaikymą jį atlikti, arba už palankumo arba nepalankumo parodymą arba susilaikymą juos parodyti (kyšį) bet kuriam su šia Sutartimi susijusiam asmeniui. Pirkėjui nutraukus Sutartį šiuo pagrindu, Paslaugų teikėjas privalo atlyginti Pirkėjui visas patirtas išlaidas, susijusias su Sutarties vykdymo užbaigimu, bei kompensuoti visus dėl Sutartis nutraukimo patirtus nuostolius.

8.7. Tiekėjas patvirtina ir garantuoja, kad tiek šios Sutarties sudarymu, tiek visu jos galiojimo metu jis, jo akcininkai, vadovybė, susijusios įmonės ir jo subtiekėjai (jeigu taikoma) nėra ir nebus subjektai, dėl kurių įgyvendinamos tarptautinės sankcijos, o taip pat nėra ir nebus sudarę sandorių, kurių vykdymas prieštarautų Lietuvos Respublikoje įgyvendinamoms tarptautinėms sankcijoms. Tiekėjas pareiškia, kad nėra ir visą Sutarties galiojimo laiką nebus susijęs (nebendradarbiaus) su subjektais ir asmenimis, įtrauktais į tarptautinių sankcijų sąrašus, o taip pat užtikrins su atitinkamų sektorių sankcijomis susijusių apribojimų laikymąsi. Kylant šiame punkte numatytų įsipareigojimų pažeidimo rizikai, Tiekėjas įsipareigoja nedelsiant informuoti apie tai Pirkėją. Šios sąlygos galioja visu Sutarties su Tiekėju (Tiekėjo su subtiekėjo/ -ais) galiojimo laikotarpiu. Tiekėjas įsipareigoja, sudarant sutartis su subtiekėjais, numatyti reikalavimą laikytis šių nuostatų. Šiame Sutarties punkte nustatytų reikalavimų pažeidimas ir/ ar nesilaikymas laikomas esminiu Sutarties pažeidimu ir suteikia teisę Pirkėjui nedelsiant be įspėjimo nutraukti bet kokią arba visas sutartis su Tiekėju, neprivalant sumokėti jokių baudų, atlyginti jokios žalos ar išmokėti kokios nors kompensacijos ar grąžinti pinigų Tiekėjui ir/ar jo subtiekėjui, gali atšaukti bet kurį ar visus Užsakymus ir (arba) visai ar iš dalies sustabdyti, panaikinti bet kurias sutartis su Tiekėju. Esant prieštaravimams tarp šio punkto nuostatų ir Sutarties BD 3.6 punkto nuostatų, pirmenybė teikiama šio punkto nuostatoms.

1. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Sutarties priedai yra:

9.2.1. Sutarties SD priedas Nr. 1 – „Kontaktiniai asmenys“;

9.2.2. Sutarties SD priedas Nr. 2 – „Techninė specifikacija“;

9.2.3. Sutarties SD priedas Nr. 3 – „Paslaugų įkainiai“.

1. **ŠALIŲ REKVIZITAI**

|  |  |
| --- | --- |
| **Paslaugų teikėjas**  Pavadinimas : UAB „Sidabrinis voras“  Adresas: Dvaro g. 162B, LT-76197 Šiauliai  Įmonės kodas: 301843985  PVM kodas: LT100004725610  A. s. Nr. LT227300010109553497  Bankas: Swedbank AB  Banko kodas  Tel. Nr.: 73000  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Pirkėjas**  Akcinė bendrovė Lietuvos paštas  J. Jasinskio g. 16, 03500 Vilnius  Juridinio asmens kodas 121215587  PVM mokėtojo kodas LT212155811  A. s. LT71 7044 0600 0018 7388  AB SEB bankas  Banko kodas 70440  Tel. 8 700 55 400  Faks. (8 5) 216 3204  El. paštas [info@post.lt](mailto:info@post.lt)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Sutarties SD priedas Nr. 1

**Kontaktiniai asmenys**

1. Už Sutarties vykdymą iš Pirkėjo pusės atsakingas –
2. Už Sutarties vykdymą iš Tiekėjo pusės atsakingas –
3. Už Sutarties ir pakeitimų paskelbimą įstatymo nustatyta tvarka atsakinga Pirkėjo atstovė –

Sutarties SD priedas Nr. 2

**TECHNINĖ SPECIFIKACIJA**

|  |  |  |
| --- | --- | --- |
| Eil. Nr. | Reikalavimo pavadinimas | Reikalavimo reikšmė |
| 1. | Pirkimo objektas | Tarptautinių žemės transporto paslaugų pirkimas iš/į Vokietiją |
| 2. | Pirkėjo pašto siuntų vežimo reisas | Vilnius-Frankfurtas-Leipcigas-Vilnius |
| 3. | Transporto priemonės dydis | Mikroautobusas – maža transporto priemonė kroviniams vežti, kurios techniškai leistina pakrautos transporto priemonės (bendroji) masė ne didesnė kaip iki 3,5t. |
| 4. | Transporto priemonės keliamoji galia | Ne mažiau kaip 1100 kg |
| 5. | Transporto priemonės pagaminimo metai | Ne ankstesni nei 2016 m. |
| 6. | Transporto priemonės krovinių skyriaus tūris | Ne mažiau nei 15 cbm |
| 7. | Reikalavimai kėbului | Kėbulas privalo būti kietašonis/izoterminis. |
| 8. | Apsaugos sistemos | Transporto priemonės kėbulas turi būti rakinamas, įrengta signalizacija. Transporto priemonės krovininės dalies durys privalo būti plombuojamos. Už mašinos plombavimą pakrovimo vietoje atsakingas Pirkėjas. Kiekviena transporto priemonė naudojama paslaugų teikimui privalo turėti įdiegtą GPS sistemą. |
| 9. | Kiti reikalavimai transporto priemonei | Transporto priemonė privalo būti techniškai tvarkinga, sandari, švari, aprūpinta reikalinga krovinių tvirtinimo įranga, krovinio vežimui reikalingais dokumentais. |
| 10. | Reikalavimai vežėjui | Vežėjo atstovas (vairuotojas) turėtų turėti visus reikalingus kelionėje dokumentus ir priemones, įskaitant, galiojantį transporto priemonės valdytojo privalomojo civilinės atsakomybės draudimą, transporto priemonės registracijos liudijimą, techninės apžiūros pažymą, CMR važtaraščių blankus, reikiamos kategorijos vairuotojo pažymėjimo.  Vežėjas privalo užtikrinti, kad vairuotojai kelionės metu turėtų užsienyje veikiančius mobiliuosius telefonus, pakankamai lėšų, reikalingų kurui įsigyti, susimokėti kelių mokesčius, stovėjimo aikštelėms ir kitoms išlaidoms apmokėti.  Vežėjas privalo užtikrinti, kad transporto priemonės su kroviniu bei krovinį lydinčiais dokumentais nebūtų palikti be priežiūros. Poilsio metu sustoti tik tokiose aikštelėse, kurios vagystės atveju būtų užtikrintas Vežėjo CMR draudimo apsaugos galiojimas (draudimas privalo apimti pašto siuntų vežimą), įvykiai pripažįstami draudiminiais ir mokamos nesumažintos draudimo išmokos.  Pirkėjui pareikalavus vežėjas privalo pateikti transporto priemonės judėjimą ir sustojimus patvirtinančius išrašus (važiavimo istoriją).  Vežėjas privalo užtikrinti, kad transporto priemonė į pasikrovimą ir išsikrovimą atvyktų sutartu laiku.  Vežėjas privalo suteikti prisijungimą prie GPS sistemos, kad būtų galima stebėti transporto priemonės judėjimą.  Vežėjas privalo nedelsiant informuoti pirkėją, kai:  - sugenda transporto priemonė;  - transporto priemonė yra sustabdoma valstybinių institucijų fiziniam pašto siuntų patikrinimui;  - įvyksta avarija.  Vežėjas privalo pateikti įrodymus, kad transporto priemonė buvo sustabdyta muitinės ar transporto inspekcijos pareigūnų, tokiu atveju, kai šie pareigūnai nuima plombas ir tikrina vežamas pašto siuntas.  Vežėjas privalo pasirūpinti papildomu krovinių skyriaus durų plombavimu, jei kelionės metu transporto priemonė buvo sustabdyta muitinės ar transporto inspekcijos pareigūnų, kurie tikrindami krovinį nuėmė pirkėjo uždėtas plombas.  Esant poreikiui vežėjas privalo pateikti transporto priemonę savaitgaliai ir švenčių dienomis.  Esant poreikiui vežėjas privalo organizuoti papildomą transporto priemonę.  Vežėjas privalo užtikrinti, kad reiso metu bus vežamos tik mūsų pašto siuntos, kitų įmonių krovinių ir pašalinių asmenų nebus.  Transporto priemonės gedimo atveju reise savo sąskaita pakeisti sugedusią transporto priemone ne vėliau kaip per 3 (tris) valandas Lietuvos Respublikos teritorijoje ir ne vėliau kaip per 12 (dvylika) valandų užsienio šalies teritorijoje |
| 11. | Reikalavimai vairuotojams | Vairuotojas atvykęs į pasikrovimo vietą, privalo pateikti CMR blankus, kurie surašomi 3 egzemplioriais.  Vairuotojas privalo pats pakrauti ir iškrauti pašto siuntas. |
| 12. | Paslaugų teikimo terminai | Reikalingi 6 reisai per savaitę. Tiekėjas visą sutarties galiojimo periodą turi teisę keisti reisų kiekį.  Pasikrovimo dienos – I-V, VII.  Tranzito laikas reisu Vilnius-Frankfurtas-Leipcigas-Vilnius ne daugiau kaip 52 valandos nuo transporto priemonių išvykimo iš pasikrovimo vietos iki atvykimo galutinės iškrovimo vietos.  Pasikrovimo/išsikrovimo laikai:   * Vilnius 07:00/Frankfurtas 07:00+1(sekanti diena), Leipcigas 14:00+1(sekanti diena); * Frankfurtas 08:00, Leipcigas 15:00/Vilnius 11:00+1 (sekanti diena).   Tiekėjas visą sutarties galiojimo periodą turi teisę keisti reisų išvykimo ir atvykimo laikus. |
| 13. | Pasikrovimo/išsikrovimo adresai | Pasikrovimas/išsikrovimas Vilniuje: Metalo g. 5, Vilnius.  Pasikrovimas/išsikrovimas Frankfurte: Airport Frankfurt Bldg 190, Frankfurt.  Pasikrovimas/išsikrovimas Leipcige: Poststr.29, Leipzig (per 2 sandėlius) |

Sutarties SD priedas Nr. 3

**Paslaugų įkainiai**

|  |  |  |  |  |
| --- | --- | --- | --- | --- |
| **Eil. Nr.** | **Paslaugų pavadinimas** | **Preliminarus reisų skaičius per 36 mėnesius\*** | **1 reiso kaina EUR be PVM** | **Bendra 36 mėn. kaina EUR be PVM**  *(3x4)* |
| *1* | *2* | *3* | *4* | *5* |
|  | Pašto siuntų vežimo reisu Vilnius-Frankfurtas-Leipcigas-Vilnius paslaugos | 660 | 1 249,00 | 824 340,00 |

1. *Jeigu vidutinė buvusio (už kurį mokama) kalendorinio mėnesio kuro kaina PVM sąskaitos-faktūros išrašymo metu nėra paskelbta, tuomet skaičiavimams naudojama artimiausia praėjusiam mėnesiui paskelbta vidutinė kalendorinio mėnesio kuro kaina.* [↑](#footnote-ref-2)
2. *Jeigu sutarties pasirašymo mėnesį nėra paskelbta vidutinė to mėnesio kuro kaina, Sutarties pasirašymo metu užfiksuojama paskutinė paskelbta vidutinė kalendorinio mėnesio kuro kaina.* [↑](#footnote-ref-3)
3. *Jeigu vidutinė buvusio (už kurį mokama) kalendorinio mėnesio kuro kaina PVM sąskaitos-faktūros išrašymo metu nėra paskelbta, tuomet skaičiavimams naudojama artimiausia praėjusiam mėnesiui paskelbta vidutinė kalendorinio mėnesio kuro kaina.* [↑](#footnote-ref-4)